n_a

vaya ..za maduma lugano lwene yiru ligali. Liria lyavo lya maduma lugano yiru nirwo lwa vayanza.

       Inyinga yaduka lwa serikali yenya avandu vatage amaduma lugano lulala ulutali lwa mazugane dave. Valeta imwu yamaduma malavu kuli kugalolanga amadiku gano. Vatumikiranga ling’ana lyo luswahili MBEGU lwa vagavulanga imwu yokutaga. Serikali yatuliza lirago amaduma gosi agali nigasimikywi mu mirimi gifwe na vatage imwu imbya ya serikali yali ne leti. . . Lwa maduma yaga gamera, ni gaduka ku lilia gamanya ni ganyola lyeta lihya “Embego". Amaduma gandi yaga kali ndyo si gagotera ligali dave. Givisa ku mu tsisoma nigalolekanga ku navutswa amalavu ni gahevwa lyeta EMBEGO.

       Inyinga yene yiyi si vwali vodoto kolomba uvukima kutula ku maduma dave. Kivune si vali vanyala kusia amaduma kuli vasietsanga ovolo na mavere dave. Inyinga yokutanga kolomba uvusie ku maduma vaduyiranga mu kinu. Yigu gwali muyinzi mudinyu kuduya amaduma na kandi vasese. Numanyi si vali ne kichungiru da. Kutsitsagilira vamanya ni vatanga kolomba tsitundu no musumali mu kekobo che libati ma vakirihitsa ku liduma kolomba uvusie. Galaha, galaha, tsing’ina tsya makono tsyamanya ni tsiretwa na vasungu ma lero tsing'ina tsya matsi ni

tsyombakwa. Musungu mumissioni walangwa REES evologoli niye wegitsa avandu kwombaka tsing'ina tsya matsi ma lero avandu nivatanga kulagira uvukima vwe liboso mu vunyingi